གྲུ་འཛིན་ལ་དགྱེས་ཕྱག་ན་པད་དཀར་འཆང་། །དཀོན་ཅོག་གསུམ་གྱི་འབངས་
ར་ས་སྤྱོད་དབང་། །གངས་ཅན་སྐྱེ་རྒུའི་གཉེན་གཅིག་སྲོང་བཙན་རྗེར། །གསོལ་
བ་འདེབས་སོ་ཐུགས་རྗེའི་སྤྱན་གྱིས་གཟིགས། །ཚངས་པ་ལྷ་ཡི་མེ་ཏོག་ཁྲི་སྲོང་
ཞབས། །བཀའ་གདམས་བསྟན་པའི་མེས་པོ་རྒྱལ་བ་འབྲོམ། །དཀྱིལ་འཁོར་རྒྱ་
མཚོའི་མངའ་བདག་ས་སྐྱ་པར། །གསོལ་བ་འདེབས་སོ་ཐུགས་རྗེའི་སྤྱན་གྱིས་
གཟིགས། །ཟབ་གཏེར་བྱེ་བའི་སྒོ་འབྱེད་ཉང་རལ་རྗེ། །ཆོས་ཀུན་ཐམས་ཅད་མཁྱེན་
པ་དགེ་འདུན་གྲུབ། །དགེ་འདུན་རྒྱ་མཚོ་དབྱངས་ཅན་གྲུབ་པའི་སྡེར། །གསོལ་བ་
འདེབས་སོ་ཐུགས་རྗེའི་སྤྱན་གྱིས་གཟིགས། །ས་གསུམ་མགོན་པོ་བསོད་ནམས་རྒྱ་
མཚོའི་དཔལ། །ཡོན་ཏན་རྒྱ་མཚོ་བདེ་ཆེན་ཆོས་ཀྱི་རྒྱལ། །འཇམ་དབྱངས་དགའ་
བའི་བཤེས་གཉེན་དཔལ་བཟང་པོར། །གསོལ་བ་འདེབས་སོ་ཐུགས་རྗེའི་སྤྱན་གྱིས་
416

བླ་མའི་བསྟོད་ཚོགས་ཀྱི་རིམ་པ། ༼༡༥༽
གཟིགས། །ཡིད་ཆེས་དང་བས་གསོལ་བ་རྩེ་གཅིག་ཏུ། །བཏབ་འབྲས་འདི་ཕྱིའི་
ལེགས་ཚོགས་མ་ལུས་པ། །འགྲུབ་པའི་ཐུགས་རྗེ་སྙིང་ལ་རབ་འཇུག་པར། །རྩ་
བརྒྱུད་བླ་མས་བྱིན་གྱིས་བརླབ་ཏུ་གསོལ། །ཞེས་པ་འདིའང་ཐམས་ཅད་མཁྱེན་པ་
ཡོན་ཏན་རྒྱ་མཚོ་ཡན་ཆད་སྤྲུལ་པའི་རོལ་གར་དུ་གོར་(༡༥༦ན)མ་ཆག་མོད། རང་བློ་
རང་ལ་ལྐོག་ཏུ་མ་གྱུར་པས་རང་ངོས་ནས་བཞུགས་གྲལ་དུ་དོག་འཚངས་ཀྱིས་རློམ་
སེམས་མེད་ནའང་མདོ་སྟོད་ཆོས་རྗེ། སོག་དགའ་ལྡན་འཕེལ་རྒྱས་གླིང་གི་བླ་མ་བློ་
བཟང་བདུད་འཇོམས་ཀྱི་ངོ་མ་བཟློག་པར་ཟ་ཧོར་གྱི་བནྡེས་སྦྱར་བའི་ཡི་གེ་པ་
གནས་བརྟན་འཇམ་དབྱངས་གྲགས་པའོ།། །།